./data/stoa0275/stoa024/stoa0275.stoa024.opp-lat1.xml
Tertullian
Si enim haeretici sunt, Christiani esse non possunt,non a Christo habendo quod de sua electione sectati haereticorumnomina admittunt  Ita non Christiani nullum ius capiunt Christianarumlitterarum, ad quos merito dicendum est: Qui estis?quando, et unde venistis? quid in meo agitis, non mei? quo denique,Marcion, iure silvam meam caedis? qua licentia, Valentine,fontes meos transvertis? qua potestate, Apelles, limites meos commoves?Mea est possessio  Quid hic, ceteri, ad voluntatemvestram seminatis et pascitis? Mea est possessio, olim possideo,prior possideo, habeo origines firmas ab ipsis auctoribus quorumfuit res  Ego sum haeres apostolorum  Sicut caverunt testamentosuo, sicut fidei commiserunt, sicut adiuraverunt, ita teneo  Voscerte exhaeredaverunt semper et abdicaverunt ut extraneos, ut inimicos Unde autem extranei et inimici apostolis haeretici, nisi exdiversitate doctrinae, quam unusquisque de suo arbitrio adversusapostolos aut protulit aut recepit?